### NN 147/2021 (31.12.2021.), Odluka o minimalnim financijskim standardima, kriterijima i mjerilima za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2022. godinii

VLADA REPUBLIKE HRVATSKE

2546

Na temelju članka 120. stavka 3. Zakona o socijalnoj skrbi (»Narodne novine«, br. 157/13., 152/14., 99/15., 52/16., 16/17., 130/17., 98/19., 64/20. i 138/20.), Vlada Republike Hrvatske je na sjednici održanoj 30. prosinca 2021. donijela

ODLUKU

O MINIMALNIM FINANCIJSKIM STANDARDIMA, KRITERIJIMA I MJERILIMA ZA FINANCIRANJE MATERIJALNIH I FINANCIJSKIH RASHODA CENTARA ZA SOCIJALNU SKRB I TROŠKOVA OGRJEVA KORISNICIMA KOJI SE GRIJU NA DRVA U 2022. GODINI

I.

Ovom Odlukom utvrđuju se minimalni financijski standardi, kriteriji i mjerila za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2022. godini.

II.

Jedinice područne (regionalne) samouprave i Grad Zagreb za centre za socijalnu skrb koji imaju sjedište na njihovom području, osiguravaju sredstva za materijalne i financijske rashode centara za socijalnu skrb.

Materijalni rashodi centara za socijalnu skrb su:

– naknade troškova zaposlenima – službena putovanja, naknade za rad na terenu, naknade za odvojeni život te stručno usavršavanje zaposlenika

– rashodi za materijal i energiju – uredski materijal i ostali materijalni rashodi, materijal i sirovine, energija, materijal i dijelovi za tekuće održavanje i investicijsko održavanje i sitni inventar

– rashodi za usluge – telefon, pošta i prijevoz, tekuće i investicijsko održavanje, komunalne usluge, zakupnine i najamnine osim najma vozila, zdravstvene usluge, intelektualne i osobne usluge, računalne usluge i ostale usluge

– ostali nespomenuti rashodi poslovanja – naknade za rad povjerenstava, upravnog vijeća i slično, premije osiguranja, reprezentacija, članarine, pristojbe i naknade i ostali nespomenuti rashodi poslovanja.

Financijski rashodi su:

– ostali financijski rashodi – bankarske usluge i usluge platnog prometa, negativne tečajne razlike i valutne klauzule, zatezne kamate i ostali nespomenuti financijski rashodi.

III.

Kriterij za materijalne i financijske rashode je broj radnika zaposlenih u centru za socijalnu skrb.

Mjerilo je prosječni mjesečni iznos sredstava po radniku.

IV.

Jedinica područne (regionalne) samouprave i Grad Zagreb osiguravaju sredstva za troškove ogrjeva korisnicima koji se griju na drva.

Kriterij za izdatke troškova ogrjeva korisnicima koji se griju na drva je broj korisnika planiran u 2021. godini.

Mjerilo je iznos od 1.050,00 kuna po korisniku za troškove ogrjeva korisnicima koji se griju na drva.

V.

Na temelju kriterija i mjerila iz točaka III. i IV. ove Odluke ukupna bilančna prava za 2022. godinu, po jedinicama područne (regionalne) samouprave i Gradu Zagrebu, su:

|  |  |
| --- | --- |
| Županija | Ukupno bilančna prava za 2022. godinu |
| 1 | 2 |
| ZAGREBAČKA | 5.965.454 |
| KRAPINSKO-ZAGORSKA | 3.166.500 |
| SISAČKO-MOSLAVAČKA | 6.715.000 |
| KARLOVAČKA | 4.213.356 |
| VARAŽDINSKA | 3.692.824 |
| KOPRIVNIČKO-KRIŽEVAČKA | 2.806.230 |
| BJELOVARSKO-BILOGORSKA | 3.842.800 |
| PRIMORSKO-GORANSKA | 5.058.433 |
| LIČKO-SENJSKA | 1.734.455 |
| VIROVITIČKO-PODRAVSKA | 3.026.568 |
| POŽEŠKO-SLAVONSKA | 2.105.876 |
| BRODSKO-POSAVSKA | 3.836.366 |
| ZADARSKA | 3.619.732 |
| OSJEČKO-BARANJSKA | 8.281.315 |
| ŠIBENSKO-KNINSKA | 4.399.580 |
| VUKOVARSKO-SRIJEMSKA | 4.299.585 |
| SPLITSKO-DALMATINSKA | 8.768.305 |
| ISTARSKA | 3.906.840 |
| DUBROVAČKO-NERETVANSKA | 2.300.739 |
| MEĐIMURSKA | 3.028.866 |
| GRAD ZAGREB | 9.989.439 |
| SVEUKUPNO | 94.758.263 |

VI.

Sredstva za financiranje decentralizirane funkcije centara za socijalnu skrb i troškova ogrjeva korisnicima koji se griju na drva, jedinice područne (regionalne) samouprave i Grad Zagreb ostvaruju iz dodatnog udjela poreza na dohodak po stopi od 0,2 %.

Ako jedinice područne (regionalne) samouprave i Grad Zagreb iz dodatnog udjela poreza na dohodak po stopi od 0,2 % ne ostvare sredstva potrebna za financiranje decentralizirane funkcije centara za socijalnu skrb i troškova ogrjeva korisnicima koji se griju na drva, razliku do ukupnih bilančnih prava ostvaruju s pozicije izravnanja za decentraliziranu funkciju iz Državnog proračuna Republike Hrvatske za 2022. godinu s razdjela Ministarstva rada, mirovinskoga sustava, obitelji i socijalne politike.

Ostvarivanje prihoda za izvršavanje decentralizirane funkcije centara za socijalnu skrb prati Ministarstvo rada mirovinskoga sustava, obitelji i socijalne politike na temelju mjesečnih izvještaja o ostvarenim prihodima od dodatnog udjela u porezu na dohodak koje dostavlja Ministarstvo financija, a kontrolu izvršavanja rashoda obavlja Ministarstvo rada, mirovinskoga sustava, obitelji i socijalne politike.

VII.

Jedinice područne (regionalne) samouprave i Grad Zagreb dužni su donijeti vlastitu odluku o minimalnim standardima, kriterijima, mjerilima i načinu financiranja decentralizirane funkcije centara za socijalnu skrb i troškova ogrjeva korisnicima koji se griju na drva za 2022. godinu u okviru bilanciranih sredstava i po kriterijima i mjerilima utvrđenim u točkama III. i IV. ove Odluke.

Sredstva za materijalne i financijske rashode jedinice područne (regionalne) samouprave i Grad Zagreb dužni su planirati, knjigovodstveno evidentirati i iskazivati u financijskim izvještajima na podskupini računa 366 – Pomoći proračunskim korisnicima drugih proračuna, dok su centri za socijalnu skrb dužni ista sredstva planirati, knjigovodstveno evidentirati i iskazivati u financijskim izvještajima na podskupini računa 636 – pomoći proračunskim korisnicima iz proračuna koji im nije nadležan.

VIII.

Jedinice područne (regionalne) samouprave i Grad Zagreb dužni su Ministarstvu rada, mirovinskoga sustava, obitelji i socijalne politike izvještaje za razdoblje od 1. siječnja do 31. prosinca 2022. dostaviti do 31. ožujka 2023. na obrascima S-1 – Izvještaj o ostvarenim prihodima i rashodima centara za socijalnu skrb i S-3 – Izvještaj o ostvarenim prihodima i rashodima jedinica područne (regionalne) samouprave i Grada Zagreba, koji su sastavni dio ove Odluke.

IX.

Ministarstvo rada, mirovinskoga sustava, obitelji i socijalne politike na zahtjev nositelja financiranja iz točke II. stavka 1. ove Odluke može dati suglasnost za preraspodjelu ili prenamjenu utvrđenih bilančnih prava jedinicama područne (regionalne) samouprave i Gradu Zagrebu u sklopu ukupno utvrđenih sredstava za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva, ako se utvrdi da je za financiranje istog to prijeko potrebno.

Zahtjeve za suglasnost nositelji financiranja podnose Ministarstvu rada, mirovinskog sustava, obitelji i socijalne politike.

X.

Ministarstvo rada, mirovinskoga sustava, obitelji i socijalne politike na zahtjev nositelja financiranja iz točke II. stavka 1. ove Odluke može iznimno u opravdanim slučajevima predložiti Vladi Republike Hrvatske izmjene i dopune utvrđenih bilančnih prava jedinicama područne (regionalne) samouprave, odnosno Gradu Zagrebu u okviru ukupno utvrđenih sredstava za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva.

Svoje zahtjeve nositelji financiranja podnose Ministarstvu rada, mirovinskoga sustava, obitelji i socijalne politike najkasnije do 30. lipnja 2022., a Ministarstvo rada, mirovinskoga sustava, obitelji i socijalne politike je najkasnije do 30. rujna 2022. dužno predložene izmjene i dopune dostaviti na mišljenje Ministarstvu financija.

XI.

Ova Odluka objavit će se u »Narodnim novinama«, a stupa na snagu 1. siječnja 2022.

Klasa: 022-03/21-04/474
 Urbroj: 50301-04/04-21-2
 Zagreb, 30. prosinca 2021.

Predsjednik
 mr. sc. Andrej Plenković, v. r.

ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZVJEŠTAJ O OSTVARENIM PRIHODIMA I RASHODIMA CENTARA ZA SOCIJALNU SKRB
 (Odluka o minimalnim financijskim standardima, kriterijima i mjerilima za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2022. godini)

|  |
| --- |
| Zbirna tablica za centre za socijalnu skrb |

TABLICA: S-1

|  |  |  |  |  |
| --- | --- | --- | --- | --- |
| R. br. | Naziv | Plan | Ostvarenje | Indeks Ostvarenje/Plan\*100 |
| Prihodi | | | | |
| 1. | Prihod od Županije ili Grada Zagreba za materijalne rashode |  |  |  |
| 2. | Prihod od Županije ili Grada Zagreba za troškove ogrjeva |  |  |  |
| 3. | Ukupni prihod (r.br. 1 do 2) |  |  |  |
| Rashodi | | | | |
| 4. | Materijalni rashodi |  |  |  |
| 5. | Pomoć za troškove ogrjeva |  |  |  |
| 6. | Ukupni rashodi (r.br. 4 do 5) |  |  |  |
|  | | | | |
| 7. | Višak prihoda (r.br. 3 – r.br. 6) |  |  |  |
| 8. | Manjak prihoda (r.br. 6 – r.br. 3) |  |  |  |
| 9. | Višak prihoda iz prethodne godine – preneseni |  |  |  |
| 10. | Manjak prihoda iz prethodne godine – preneseni |  |  |  |
| 11. | Višak prihoda raspoloživ u sljedećem razdoblju (r.br. 7-8 + 9-10) |  |  |  |
| 12. | Manjak prihoda za pokriće u sljedećem razdoblju (r.br. 8-7 + 10-9) |  |  |  |

ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZVJEŠTAJ O OSTVARENIM PRIHODIMA I RASHODIMA JEDINICA PODRUČNE (REGIONALNE) SAMOUPRAVE
 I GRADA ZAGREBA
 (Odluka o minimalnim financijskim standardima, kriterijima i mjerilima za financiranje materijalnih i financijskih rashoda centara za socijalnu skrb i troškova ogrjeva korisnicima koji se griju na drva u 2022. godini)

|  |
| --- |
| Obračun županija |

TABLICA: S-3

|  |  |  |
| --- | --- | --- |
| R. br. | Naziv | Ostvarenje |
| Prihodi | | |
| 1. | Ostvareni prihod iz stope 0,2 za centre za socijalnu skrb |  |
| 2. | Ostvareni prihod iz potpora za centre za socijalnu skrb |  |
| 3. | Ukupni prihodi (r.br. 1 do 2) |  |
| Rashodi | | |
| 4. | Doznaka županija centrima za socijalnu skrb |  |
|  | | |
| 5. | Višak prihoda (r.br. 3-r.br. 4) |  |
| 6. | Manjak prihoda (r.br. 4-r.br. 3) |  |
| 7. | Višak prihoda iz prethodne godine – preneseni |  |
| 8. | Manjak prihoda iz prethodne godine – preneseni |  |
| 9. | Višak prihoda raspoloživ u sljedećem razdoblju (r.br. 5-6 + 7-8) |  |
| 10. | Manjak prihoda za pokriće u sljedećem razdoblju (r.br. 6-5 + 8-7) |  |